Anexa nr. 3 
CONTRACT DE DARE IN ADMINISTRARE 
PRIN GESTIUNE DIRECTA A SERVICIULUI DE ILUMINAT PUBLIC
DIN MUNICIPIUL MARGHITA
Nr.....................din...............

Preambul

In temeiul prevederilor  din OUG nr. 57/2019 privind Codul Administrativ, cu modificarile si completarile ulterioare , si in baza HCL nr. ……. din …………2025 a Consiliului local al municipiului Marghita, s-a incheiat prezentul contract de dare in administrare intre:

1. PARTI CONTRACTANTE

MUNICIPIUL MARGHITA  , str. C.Republicii nr. 1, jud. Bihor,  telefon/fax 0259-362001/0359-409982 cod fiscal 4348947, cont trezorerie Marghita RO10TREZ24A70060020013X  reprezentata prin DEMIAN ZSOLT , functia  primar  , in calitate de PROPRIETAR, pe de o parte 

si

SERVICIUL PUBLIC DE ALIMENTARE CU APA, CANALIZARE SI SALUBRIZARE MARGHITA, cu sediul in Marghita, str.N.Balcescu nr.19, inregistrata in Registrul Comertului cu nr.RO25067154 din 05.02.2009, CIF 25040710, cont trezorerie Marghita RO47TREZ0825069XXX000193 reprezentata prin ec. PAPAI IOSIF – director, in calitate de OPERATOR  pe de alta parte.

2. OBIECTUL CONTRACTULUI

2.1. - Obiectul contractului îl constituie darea, respectiv preluarea in administrare a gestiunii Serviciului de iluminat public din Municipiul Marghita și cuprinde totalitatea acțiunilor și activităților de utilitate publică și de interes economic și social general desfășurate la nivelul unității administrativ-teritoriale sub conducerea, coordonarea și responsabilitatea municipiului, în scopul asigurării iluminatului public în Municipiul Marghita si satele apartinatoare Chet si Ghenetea, inclusiv dreptul și obligația de a administra și de a exploata infrastructura tehnico-edilitară aferentă acestuia, în conformitate cu Regulamentul serviciului de iluminat public (Anexa nr. 1) și a Caietului de sarcini (Anexa nr. 2).

2.2. - Serviciul de iluminat public cuprinde:

· iluminatul stradal-rutier; 

· iluminatul stradal-pietonal; 

· iluminatul arhitectural; 

· iluminatul ornamental;

· iluminatul ornamental-festiv.

2.3. - Serviciul de iluminat public se realizează prin intermediul unui ansamblu tehnologic și funcțional, alcătuit din construcții, instalații și echipamente specifice, denumit în continuare sistem de iluminat public fiind format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, stâlpi, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public.

2.4.- (1) Prestațiile și lucrările asigurate de operator sunt următoarele:

a) întreținerea – menținerea în starea de funcționare a elementelor aparținând sistemului de iluminat public pentru asigurarea funcționării continue și optime a echipamentelor aferente sistemului de iluminat public prin înlocuirea componentelor dictate de menținerea parametrilor lumino-tehnici la nivelele standardului EN13201/2004 și a unui raport optim între acești parametri și consumul de energie electrică;

b) realizarea iluminatului festiv/iluminat festiv de sărbători prin închirierea/achiziționarea, montarea și demontarea echipamentelor. Pentru execuția lucrărilor de iluminat festiv se vor utiliza numai surse cu tehnologie LED. Produsele utilizate: figurine 3D, 2D, brad împodobit cu înălțimea de peste 10 m, plase luminoase, țurțuri luminoși, ghirlande luminoase, etc;

c) montarea/demontarea și asigurarea de asistență tehnică pentru instalațiile electrice necesare în  cadrul manifestărilor cultural-artistice din municipiul Marghita;

d) modernizarea și extinderea infrastructurii sistemului de iluminat public - rețea, stâlp, corp, consolă, punct de măsură și control, etc., în baza Programelor stabilite de Primaria municipiului Marghita.
(2) Caietul de sarcini, in care se precizeaza modul de operare precum si cantitatile de lucrari preconizate , are caracter obligatoriu, clauzele sale completându-se cu cele convenite de parti. 

2.5. - Administrarea “Serviciului de iluminat public din Municipiul Marghita.“ se va face in conformitate cu prevederile urmatoarelor documente: 

a) Regulamentul de organizare si functionare a serviciului de iluminat public din  municipiului  Marghita; 

b) Caietul de sarcini a serviciului de iluminat public;

c) Lista tarifelor aferente  serviciului de iluminat public, practicate de operator ; 

d) Procesul-verbal de predare-preluare a bunurilor.
2.6. – (1) Categoriile de bunuri ce vor fi utilizate de operator în derularea contractului sunt următoarele:

a) bunuri de retur - sunt bunurile publice transmise cu titlu gratuit în administrarea operatorului, inclusiv cele realizate pe durata contractului de administrare în scopul îndeplinirii obiectivelor delegării și care, la încetarea contractului, revin de plin drept gratuit, în bună stare, exploatabile și libere de orice sarcini sau obligații proprietarului. 

b) bunuri proprii - sunt acele bunuri care la încetarea contractului rămân în proprietatea operatorului.

(2) Predarea–preluarea bunurilor se va consemna in procesul verbal de predare – preluare ce va fi incheiat de parti in termen maxin de 10 zile de la data incheierii contractului.
3. SCOPUL CONTRACTULUI

a) 3.1. - Obiectivele pe care trebuie sa le atinga serviciul de iluminat public din municipiul Marghita,  care face obiectul contractului de dare in administrare sunt urmatoarele:

b) ridicarea gradului de civilizație, a confortului și a calității vieții;

c) creșterea gradului de securitate individuală și colectivă în cadrul comunității locale, precum și a gradului de siguranță a circulației rutiere și pietonale;

d) punerea în valoare, prin iluminat adecvat, a elementelor arhitectonice și peisagistice ale Municipiului Marghita, precum și marcarea evenimentelor festive și a sărbătorilor legale sau religioase;

e) susținerea și stimularea dezvoltării economico-sociale a localității;

f) garantarea permanenței în funcționare a iluminatului public prin îndeplinirea parametrilor proiectați și menținerea lor în standardele în vigoare;
g) optimizarea consumului de energie, în paralel cu îmbunătățirea calității iluminatului public din municipiul Marghita;
h) realizarea unui raport optim calitate/cost şi a unui echilibru între riscurile şi beneficiile asumate prin contract; structura şi nivelul tarifelor practicate vor reflecta costul efectiv al prestației şi vor fi în conformitate cu prevederile legale;  
i) administrarea corectă şi eficientă a bunurilor din proprietatea publică și a banilor publici;
j) dezvoltarea durabilă a sistemului de iluminat public;
4. DURATA CONTRACTULUI

4.1. -  Durata contractului de dare in administrare prin gestiune directa a SIP este de 5 ani incepând de la data semnarii cu posibilitatea prelungirii, în condițiile legii, prin act adițional aprobat de Consiliul Local al Municipiului Marghita și numai după realizarea unei analize privind eficiența economică a serviciului.
4.2. - (1) Cel putin cu doua luni inainte de expirarea termenului contractual, Consiliul local al municipiului Marghita va audita performanta operatorului, avand posibilitatea de a nu prelungii durata contractului  in cazul in care acesta nu presteaza serviciul la parametrii de eficienta si calitate la care s-a obligat ori nu respecta indicatorii de performanta  a serviciului  stabiliti in anexa 1 la Regulamentul de organizare si functionare a serviciului de iluminat public dinmunicipiului  Marghita .

(2) In vederea auditarii performantei, SPAACS Marghita impreuna cu directia tehnica din cadrul Primariei municipiului Marghita va prezenta Consiliului local un raport cu privire la analiza activitatii desfaurate. 
4.3. - In cazul in care Municipiul Marghita nu doreste prelungirea contractului la expirarea acestuia, va anunta in scris operatorul cu cel putin 1 luna inainte de expirarea termenului contractual si va demara procedura de incredintare a serviciului conform procedurilor legale.

5. NIVELUL REDEVENTEI 
5.1. – (1) Luand in considerare specificul acestui tip de serviciu, pentru fiecare an contractual operatorul va plăti o redevență de 1% din valoarea totală a facturilor încasate de la Municipiul Marghita, pentru serviciile prestate anul anterior pentru activităţile de întreținerea și menținerea în funcțiune a sistemului de iluminat public respectiv realizarea iluminatului festiv/iluminat festiv de sărbători.

          (2) Plata redevenţei se face anual, până la data de 31 martie a fiecărui an pentru anul anterior.  

5.2. – (1) În cazul în care operatorul serviciului nu efectuează plata redevenţei datorată Municipiului Marghita în termenul prevăzut mai sus operatorul va plăti majorări de întârziere egale cu nivelul celor datorate pentru neplata la termen a obligațiilor fiscale. 

(2) Neplata redevenţei în termen de 90 (nouăzeci) de zile de la data scadenței, conferă Municipiului Marghita dreptul de a considera Contractul reziliat de plin drept fără a fi nevoie de nicio altă interventii.

6.  OBLIGATIILE PROPRIETARULUI
6.1. – Proprietarul are urmatoarele obligatii generale:

a) să își asume pe perioada derulării contractului de dare in administrare a gestiunii toate responsabilitățile și obligațiile ce decurg din calitatea sa de proprietar;

b) să ia toate măsurile pentru înlocuirea bunurilor pe care le scoate din uz, în așa fel încât să se păstreze capacitatea de a realiza serviciul public delegat;

c) să nu îl tulbure pe operator în exercițiul drepturilor rezultate din prezentul contract de administrare;

d) să nu modifice în mod unilateral contractul de administrare în afară de cazurile prevăzute expres de lege;

e) să notifice operatorului apariția oricăror împrejurări de natură să aducă atingere drepturilor acestuia;

f) să faciliteze operatorului autorizarea lucrărilor și investițiilor pe domeniul public și privat, în conformitate cu reglementările legale în vigoare;

g) să întocmească și să aprobe programele de reabilitare, extindere și modernizare a infrastructurii sistemului iluminatului public;

6.2. - Proprietarul are obligatia sa predea operatorului in termen maxim de 10 zile de la data intrarii in vigoare a contractului de administrare toate bunurile, instalatiile, echipamentele si dotarile aferente intregii activitati, , libere de orice sarcini, pe baza de proces verbal de predare-preluare.
6.3. -  Proprietarul se angajeaza sa acorde sprijin operatorului pe parcursul derularii contractului, la initiativa acestuia de a imbunatati serviciul prestat, pentru toate actiunile care nu contravin interesului cresterii calitatii serviciului respectiv.

6.4 - Proprietarul are obligatia să verifice periodic serviciul public furnizat de operatorși nivelul de calitate al acestuia precum si  îndeplinirea indicatorilor de performanță stabiliți în anexa la Regulament; 

6.5 – Proprietarul are obligatia de a plati operatorului la termenele stabilite contravaloarea facturilor pentru serviciilor prestate, lucrarile executate, la tarifele aprobate precum si contravaloarea materialului dendrofloricol. 

6.4. -  Proprietarul se angajeaza sa acorde sprijin operatoruluil pe parcursul derularii contractului, la initiativa acestuia de a imbunatati serviciul prestat, pentru toate actiunile care nu contravin interesului cresterii calitatii serviciului respectiv.

6.5. – Proprietarul  se obliga sa controleze lunar, modul cum sunt folosite si intretinute bunurile cu respectarea destinatiei stabilite si sa asigure inventarierea anuala a bunurilor transmise in administrare. 

6.6. – Proprietarul  se obliga ca la incetarea contractului sa preia bunurile in starea in care au fost transmise si, dupa caz, cu imbunatatirile aduse.
7. OBLIGATIILE OPERATORULUI
7.1. - Operatorul trebuie sa asigure prestarea serviciului in regim de continuitate cu respectarea conditiilor tehnice specifice fiecarei activitati si sa execute integral operatiunile stabilite in caietul de sarcini in timp

7.2. - Operatorul serviciului de iluminat public are următoarele obligații generale:

a) să gestioneze serviciul de iluminat public pe criterii de competitivitate și eficiență economică;

b) să asigure respectarea indicatorilor de performanță ai serviciului de iluminat public, stabiliți de autoritățile administrației publice locale în regulamentul serviciului, anexat la hotărârea de dare în administrare sau la contractul de delegare a gestiunii, după caz;

c) să respecte și să efectueze serviciul conform regulamentului, caietului de sarcini și hotărârii de dare în administrare si a contractului de delegare prin gestiune directa;

d) să furnizeze autorităților administrației publice locale, A.N.R.S.C. și C.N.R.I. informațiile solicitate și să asigure accesul la toate informațiile necesare verificării și evaluării funcționării și dezvoltării serviciului de iluminat public;

e) să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurențiale impuse de normele legale în vigoare privind achizițiile de lucrări sau de bunuri;

f) de a reface locul unde a intervenit pentru reparații sau execuția unei lucrări noi, la un nivel calitativ corespunzător, în termen de maximum 5 zile lucrătoare de la terminarea lucrării, dacă condițiile meteorologice le permit;

g) să asigure finanțarea pregătirii profesionale a propriilor salariați

7.3. - Operatorul serviciului de iluminat public are următoarele obligații si responsabilitati cu caracter specific pe perioada derulararii contractului de dare in administare a SIP:

a) sa permite accesul reprezentantului compartimentului din cadrul Primariei responsabil administrarea serviciului, la toate documentele necesare pentru verificarea cantitatii si calitatii activitatilor efectuate de catre operator.

b) sa anunta in scris Primaria municipiului Marghita de orice intrerupere a activitatilor aferente serviciului, cat si a modificarilor de personal, utilaje,etc. in cel mult 12 ore de la apartitia cauzei, insotita de motivarea acestuia.

c) in cazul in care operatorul sesizeaza existenta sau posibilitatea existentei unei cauze de natura sa produca imposibilitatea realizarii oricarei activitati , va notifica in cel mult 48 de ore, de la constatare, in scris autoritatea locala, in vederea luarii masurilor ce se impun pentru asigurarea continuitatii serviciului sa activitatii.

d) sa solicite/sa prelungeasca licenta de operare a serviciului in termen de 90 de zile de la data semnarii contractului de dare in administrare. Pe toate perioada contractului operatorul se obliga sa detina si sa actualizeze, in conditiile legii, licenta de operare ANRSC, precum si orice alt atestat, autorizatie sau certificat, necesare potrivit legii pentru prestarea Serviciului de iluminat public din municipiul Marghita.

e) incheierea unei „conventii de exploatare a retelelor”  cu Societatea de Distributie a Energiei Electrice Transilvania Nord SA,  operatorul sistemului de distributie al energiei electrice, A pentru interventie in sistem.

f) la solicitarea autoritatii publice locale sa predea acestuia acele portiuni din sistemul de iluminat public pe care acesta doreste sa realizeze investitii, in cel mai scurt timp.

g) sa transmita imediat (dar nu mai tarziu de 2 zilei), situatia defalcata a interventiilor, in vederea efectuarii receptiei serviciilor prestate. Existenta unor situatii deosebite care au ca efect imposibilitatea efectuarii interventiei, presupun specificarea in raportarea zilnica a cauzelor care au dus la nerespectarea acestuia, termenul de finalizare urmand a fi stabilit de comun acord;

h) plata daunelor produse ca urmare a interventiei la instalatiile ce nu fac obiectul serviciului; 

i) sa respecte reglementarile si normele generale si specifice de securitate a muncii in vigoare pentru activitate de prestare a acestor servicii; 

j) sa  raspunda pentru integritatea instalatiilor la care lucreaza. 

k) sa asigure utilaje specifice efectuarii lucrarilor iar in cazuri bine justificate numarul utilajelor se va suplimenta de comun acord;

l) sa asigure resursele de personal necesar pentru efectuarea lucrarilor, respectiv personal calificat si cu un nivel de experienta corespunzator. Personalul  specializat trebuie sa fie cel putin cel prevazut de legislatia in vigoare pentru Atestat ANRE cel putin de tip Be, respectiv Licenta ANRSC – clasa 3.

7.4. - Operatorul are obligația să îndeplinească și gestionarea consumului de energie pentru sistemul de iluminat public ce implică asumarea următoarelor atribuții:

a) optimizarea și reducerea cheltuielilor de întreținere și mentenanță, ca și costuri de operare aferente sistemului de iluminat public;

b) aplicarea măsurilor de eficiență energetică conform legislației și reglementărilor în vigoare aplicabile elementelor infrastructurii sistemului de iluminat public.

7.5. - In cazul în care operatorul sesizează existența sau posibilitatea existenței unei cauze de natură să conducă la imposibilitatea realizării activității ori serviciului public, va notifica de îndată acest fapt autorității publice, în vederea luării măsurilor ce se impun pentru asigurarea continuității activității sau serviciului public;

7.6. - La încetarea contractului de dare in administrare din alte cauze decât termenul, forța majoră, operatorul este obligat să asigure continuitatea prestării activității în condițiile stipulate în contract, până la preluarea acesteia de către proprietar, dar nu mai mult de 90 de zile;

7.7. – (1) Operatorul are obligaţia să asigure, contra cost, stocul de materiale consumabile, materiale de construcţie; alte materiale sau piese de schimb aferente sistemului de iluminat public, necesar derulării lucrărilor şi serviciilor de menţinere, întreţinere pe toată durata derulării contractului.

(2) Pretul unitar a pieselor/ materialelor necesare activitatii de intretinere a sistemului de iluminat public nu poate depasi pretul pietei din Romania, fapt pentru care operatorul are obligatia de a depune langa fiecare situatie de lucrari lunare facturile de aprovizionare emise de furnizorii pentru respectivele piese/materiale.

7.8. – Operatorul raspunde de distrugerea totala sau partiala a bunurilor incredintate care s-ar datora culpei sale. 

7.9. – Operatorul are obligatia  sa fundamenteze din punct de vedere economic si financiar majorarile de preturi si tarife inaintate spre aprobare Consiliului local al municipiului.
8. PREȚURILE/TARIFELE PRACTICATE ȘI PROCEDURA DE STABILIRE,
MODIFICARE SAU AJUSTARE A ACESTORA

8.1. - Stabilirea, ajustarea și modificarea prețurilor și tarifelor se vor efectua în conformitate cu procedura de stabilire, modificare sau ajustare a prețurilor și tarifelor specifice serviciului și cu respectarea prevederilor legilor speciale. 

8.2. - Prețurile/tarifele pentru serviciul de iluminat public, aprobate de către Consiliul Local al Municipiului Marghita la data semnării prezentului contract sunt prevăzute în Anexa nr. 3.

8.3. - (1) Contravaloarea serviciului public se va determina în baza prețurilor în vigoare.

         (2). Plata lucrărilor se face, lunar, pe baza facturii emise de către operator în baza situațiilor de lucrări (care cuprind cantitățile lucrărilor executate, documente justificative) confirmate de către proprietar.

8.4. - Tarifele aprobate pot fi actualizate, conform fişei de fundamentare pentru ajustarea sau modificarea valorii activităţilor specifice Serviciului de Iluminat Public din ordinul ANRSC nr.77/14.03.2007, prin Hotarare a Consiliului locale a Municipiului Marghita.

9. DECONTAREA LUCRARILOR EXECUTATE. 

MODALITATI DE PLATA
9.1. - Evidenta activitatilor privind serviciile de intretinere si reparatii la sistemul de iluminat public in Mun. Marghita si satele apartinatoare Chet si Ghenetea, se va tine de catre operator pe baza comenzilor date de autoritatea publica locala si care vor fi inregistrate in centralizatoarele aferente situatiilor de lucrari. 

9.2. – (1) Operatorul va prezenta, pentru decontare, pe langa situatia de lucrari si un tabel centralizator (care va fi consemnat/aprobat de catre reprezentantul compartimentului din cadrul Primariei responsabil cu administrarea serviciului) si care va cuprinde:

· Locatiile unde s-au efectuat lucrarile in luna respectiva (cu precizarea cat mai exacta a locatiei)

· Tipul si puterea surselor de lumina sau accesorilor defecte inlocuite/locatie

· Lista materialelor folosite/locatie

· Data remedierii/locatie

(2) Operatorul, pe baza centralizatoarelor va intocmi situatia de lucrari si o va prezenta autoritatii publice locale in vederea platii. 

(3) Receptia serviciilor se va face zilnic sau in ziua urmatoare rezolvarii deficientelor, in prezenta reprezentantului compartimentului din cadrul Primariei responsabil administrarea serviciului, pe baza de proces verbal.

9.3. - Lucrarile/serviciile executate/prestate vor fi decontate in baza situatiilor de lucrari prezentate de catre operator numai in cazul admiterii receptiei din punct de vedere calitativ si cantitativ de de catre reprezentantul compartimentului din cadrul Primariei responsabil cu administrarea serviciului.
9.4. -  Proprietarul va achita lunar, din bugetul local, contravaloarea prestatiei efectuate, lucrarilor executate (manopera, utilaje, materiale) si confirmate de concedent, pe baza situatiilor de lucrari lunare insotite de procesele verbale de receptie lunare acceptate de proprietar fara obiectiuni.

9.5. – Proprietarul are obligatia de a efectua plata lucrarilor executate catre operator in cel mai scurt timp posibil de la emiterea facturii de catre acesta, intr-un termen de pana la 30 de zile de la depunerea situatiilor de plata, pe baza facturilor depuse de operator, conform prevederilor contractuale.

9.6. - (1) Operatorul este raspunzator de corectitudinea si exactitatea datelor inscrise in facturi/situatii de plata/situatii de lucrari si se obliga sa restituie atat sumele incasate in plus cât si foloasele realizate necuvenit, aferente acestora. Eventualele sume incasate in plus, cat si foloasele necuvenite aferente acestora, vor fi stabilite in urma verificarilor executate de catre Organele de Control Financiar de Gestiune ale proprietarlului sau alte Organisme de control abilitate de lege;

(2) Proprietarul va instiinta in scris operatorul cu privire la sumele constatate ca fiind incasate in plus, precum si despre foloasele necuvenite aferente acestora, anexand calculul sumelor in cauza.

(3) Prezentarea cu date eronate sau incomplete, fata de prevederile legii si ale prezentului contract, a facturilor spre decontare, face sa nu curga termenul de plata, daca proprietarul sesizeaza nereguli constatate si returneaza facturile in original, in termen de 15 zile de la primirea acestora. Un nou termen de plata va curge de la confirmarea de catre proprietar a noilor facturi prezentate, completate cu date corecte, potrivit legii si a contractului. 

9.7. – Sumele incasate in plus, cat si foloasele necuvenite aferente acestora (pe perioada de la incasare pana la determinarea si plata lor) se vor recupera de la operator astfel:

a. Sumele incasate in plus, se vor recupera prin compensare din facturile neachitate pe aceeasi lucrare sau din facturile neachitate de proprietar din alte contracte incheiate cu operator, aflate in derulare la data constatarii;

b. In imposibilitatea compensarii, operatorul se obliga sa restituie sumele datorate in termen de 3 zile de la data constatarii si instiintarii lui, achitarea efectuandu-se in contul proprietarului.

c. Sumele calculate ca foloase necuvenite (penalitatii, dobanzi penalizatoare ori despagubiri civile), pentru utilizarea sumelor incasate in plus, se vor achita in termen de 3 zile de la data instiintarii.

10.  SANCTIUNI PENTRU NEINDEPLINIREA CULPABILA A OBLIGATIILOR

10.1- In cazul in care, din vina sa exclusiva, operatorul  executa numai partial lucrarile, atunci proprietarul este indreptatit de a aplica  penalitati, in cuantum 1 % din valoarea lucrarilor confirmate  la plata pentru luna in cauza.
10.2. - Daca Operatorul, din vina sa exclusiva, indeplineste  programul de lucrari lunare   in procent mai mic de 90% din volumul lucrarilor prevazut  6 luni succesiv, se aplica penalitati de 5 % la  valoarea lucrarilor confirmate la plata pentru aceste luni.

10.3 - In cazul in care proprietarul nu onoreaza facturile in termen de 28 de zile de la expirarea perioadei prevazute la clauza 8.5. atunci acesta are obligatia de a plati, ca penalitati, o suma echivalenta cu o cota procentuala de 0,1% pe zi intarziere din  plata neefectuata.

10.4. - Daca Proprietarul nu onoreaza facturile in termen de 14 zile de la expirarea perioadei convenite, Operatorul are dreptul de a sista prestarea serviciilor. Imediat ce proprietarul onoreaza factura, operatorul va relua prestarea serviciilor in cel mai scurt timp posibil.
11. INCETAREA CONTRACTULUI

11.1. – Prezentul contract de de administrare inceteaza in urmatoarele situatii:

a) la expirarea duratei stabilite prin contractul de de administrare, daca partile nu convin, in scris, prelungirea acestuia, in conditiile legii;

b) prin acordul expres a partilor

c) in cazul in care interesul national sau local o impune, prin denuntarea unilaterala de catre proprietar, cazul in care operatorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului ;

d) in cazul nerespectarii in mod repetat a obligatiilor contractuale de catre operator, prin reziliere, cu plata unei despagubiri in sarcina operatorul.  Proprietarul va notifica operatorul in termen de 20 zile de la aparitia situatiei de nerespectare a obligatiilor contractuale si isi rezerva dreptul de a rezilia contractul de drept, fara somatie, punere in intarziere sau judecata (pact comisoriu de gradul IV).

e) in cazul nerespectarii obligatiilor contractuale in mod repetat de catre proprietar, prin reziliere, cu plata unei despagubiri in sarcina proprietarlului. Operatorul va notifica Proprietarului in termen de 20 zile de la aparitia situatiei de nerespectare a obligatiilor contractuale si isi rezerva dreptul de a rezilia contractul, de drept fara somatie, punere 
f) in intarziere sau judecata (pact camisoriu de gradul IV).

11.2 - Proprietarul are dreptul de a rezilia contractul unilateral,  daca Operatorul, din vina sa exclusiva,  indeplineste  programul de lucrari lunare aprobat  in procent mai mic de 90% din volumul lucrarilor sau indeplineste necorespunzator, 6 luni consecutiv.

12.  REZILIEREA CONTRACTULUI

12.1. - (1).Neexecutarea de catre una din parti a obligatiilor contractuale asumate, dau dreptul partii lezate de a cere rezilierea contractului  si de a pretinde plata de daune interese.
(2) Contractul va inceta de plin drept, fara somatie, punere in intarziere sau judecata (pact comisoriu de gr. IV) daca una dintre parti nu executa vreuna dintre obligatiile sale, dupa ce a fost avertizata, in termen de 20 zile de la aparitia situatiei de nerespectare a obligatiilor contractuale printr-o notificare scrisa, de catre cealalta parte.

12.2. - Proprietarlul isi rezerva dreptul de denunta contractul unilateral, printr-o notificare scrisa adresata operatorul, fara nici o compensatie, daca Operatorul este declarat in faliment printr-o hotarare judecatoreasca definitiva, cazul in care proprietarlul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului ;

12.3. –Partile au convenit de comun acord ca prezentul contract sa inceteze de plin drept, in temeiul unui pact comisoriu de gradul IV , fara punerea in intarziere a operatorul, sau fara alta formalitate si fara interventia instantelor judecatoresti, in situatiile prevazute la clauzele 10.1. pct. d) si 10.2 

12.4. –In cazul rezilierii contractului din culpa operatorului, acesta va asigura operatiile de intretinere si amenajare a zonei respective pana la delegarea serviciului catre alt operator.

13.  MODIFICAREA CONTRACTULUI

13.1 - Partile contractante au dreptul, pe durata indeplinirii contractului, de a conveni modificarea clauzelor contractului, in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

13.2 - Orice modificare a clauzelor prevazute de contractul de fata, se va face doar in situatiile prevazute de prezentul articol si va constitui obiectul unui act aditional, anexa a prezentului contract,  exceptie facand hotararile Consiliului Local al municipiului Marghita sau alte acte normative - legi, hotarari de Guvern, ordonante, ale caror prevederi sunt imperative si nu fac obiectul unui act aditional.
14. REZOLVAREA LITIGIILOR

14.1. - Proprietarul si  Operatorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

14.2. - Daca, dupa 15 de zile de la inceperea acestor tratative neoficiale, partile nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze, de catre instantele judecatoresti din România. 

15. DISPOZITII FINALE

15.1 - Prezentul contract intra in vigoare la data semnarii sale de ambele parti.

15.2. – Prevederile prezentului contract se completeaza cu prevederile caietului de sarcini, ofertei financiare, partile avand obligatia de a aplica si respecta in totalitate, obligatiile si sarcinile stabilite prin aceste acte.

15.3. – Prezentul contract constituie titlu executoriu, orice executare facandu-se in baza acestuia.

15.4.-  În cazul în care orice prevederi ale acestui contract devin discordante cu reglementările sau legislația națională sau din Uniunea Europeană, contractul va fi modificat.
Partile au inteles sa incheie azi ...............2025  prezentul contract de dare in administrare in doua exemplare, cate unul pentru fiecare parte,.    

Proprietar





      Operator
MUNICIPIUL MARGHITA

